אני לא מאמינה!
הרייט, תתנהגי יפה.
זה כל כך סגול.
לרוב אני מעדיפה לאכול עשבים שוטים מללכת לקנות מעיל,
אבל אימא שלי אמרה שאם לא אקנה מעיל חדש, לא יהיה לי מעיל בכלל.
ומכיוון שאני אלרגית ללקפוא מקור…
אתם בטח מבינים.
אני נראית כמו שזיף.
בכלל לא. שזיפים הם מתוקים.
תמדדי את המעיל הבא.
איכס.
רוכסן מטופש!
הכול בסדר שם בפנים?
למה שלא תשאלי אותה?
רד ממני, חתיכת מעיל.
אני מעדיפה לא לעשות זאת.
הוא מנסה להרוג אותי.
אולי אעזור לו.
עתיד המעיל שלי נראה אפל עד שראיתי אותו.
צבע: כחול כהה, סגנון: מעיל טייסים, מידה: מדיום של ילדים.
הוא היה מושלם.
לא היה לי מושג שאם אלבש אותו זה יוביל
לסודות אפלים, לקינוחי בננה ספליט שטניים
ולתחרות מבטים כדי לבדוק מי ימצמץ ראשון:
חופש או עריצות.
"אני רק רוצה להיות אתה רק רוצה להיות
אנחנו רק רוצים להיות
אהיה מי שאהיה
האוטונומיה שלי
לא, לא אסתפר
ואלבש מה שבא לי
אני אוהבת להיות מי שאני
אני לא רוצה אתה לא רוצה
אנחנו לא רוצים שיגידו לנו מה לעשות."
- "הצבעת מעיל" -
"הרייט המרגלת"
- על פי ספרה של לואיז פיציו -
לפני שנתחיל לדבר על המעיל החדש,
אני רוצה שתכירו את המעיל הישן שלי.
מצאתי כפתור סמל השלום בקו 6 של הרכבת. השתמשתי בו להסתיר חור של עש.
הלכתי לאיבוד בסנטרל פארק פעם.
משם הגיעו הקוצים האלה.
רוב הכתמים הגדולים הם מתקרית שהיה מעורב בה חרדל
כשהתנגשתי במוכר נקניקיות עם האופניים שלי.
עברנו הרבה יחד והיו לי תחושות אשם על כך שאני ממשיכה הלאה.
לעולם לא אשכח אותך, מעיל. אל תביט.
מה דעתך? -אני עדיין לא בטוחה שזה בדיוק הסגנון שלי.
תני לזה זמן.
להתראות, חבר.
המעיל הישן עלי, כשרצתי מהר או עשיתי תנועות פתאומיות,
השמיע צלילי סוויש-סוויש.
המעיל הזה היה דומם כמו צל.
מעבר לזה, כשאני מרימה את הצווארון, אני מרגישה כמו ג'ק לונדון,
סופר מעולה שכדאי לכם לקרוא ספרים שלו…
שיצא להרפתקאות בצפון הלבן והגדול.
אמרתי לעצמי שאם אצליח לשכנע את קברניט ספינת המשא לצפור,
בטוח שזה המעיל הנכון בשבילי.
עד שהגעתי לבית הספר, אהבתי את המעיל החדש שלי
כמו שאוהבים שיר מושלם או ספר מעולה
או כריך עגבנייה מלחם לבן שחתוך באלכסון.
ואז, כרגיל,
מריון הות'ורן הרסה הכול.
תגידי לי בבקשה שזה לא מעיל של "סמית'רס אוף לונדון".
"סמית'רס אוף לונדון".
- סמית'רס אוף לונדון -
את צריכה לפשוט אותו, מייד.
למה שאת לא תלבשי משהו אחר? אין לך 5,000 מעילים?
זה המעיל היחיד שלי.
הרייט, אני עושה לך טובה.
אם תלבשי את זה, אנשים יחשבו שאת מעתיקנית.
איך אני יכולה להיות מעתיקנית אם לא ידעתי שיש לך את אותו המעיל?
ידעת שזה מסוג המעילים שהייתי לובשת.
את מתנהגת כאילו את לא מחבבת אותי, הרייט.
אבל אני יודעת את הסוד האפל שלך.
את רוצה להיות אני.
קניתי את המעיל הזה כי הוא לגמרי, לחלוטין וברמה שלא תיאמן…
אני.
אני!
אם את בטוחה כל כך, למה שלא נערוך הצבעה?
הצבעה? -האם המעיל הוא לגמרי את או לגמרי אני?
למה שלא ניתן לכיתה להחליט?
המנצחת תזכה ללבוש את המעיל.
יש לי רעיון פרוע, שתינו נלבש את המעיל.
כדי שתוכלי להיות אני?
אני לא…
חשבת פעם שאולי את רוצה להיות אני?
אני בטוחה שאת רוצה. את לגמרי רוצה!
את המעתיקנית.
הצבעה על מעיל? למה הסכמת לזה?
מה הייתי אמורה לעשות?
מריון חזרה ואמרה שאני מנסה להיות היא.
אני יכולה לנצח.
לא ניצחת את מריון בשום דבר מעולם.
אני מודעת לזה.
את יודעת מה? זה סתם יהפוך לתחרות פופולריות מטופשת.
כן, בשביל מריון.
אבל אני אנצח בכך שאוכיח שהאדם היחיד שאני מחקה הוא…
הרייט מ' וולש.
עופו מכאן! יונים מטופשות!
הרייט, כשהצבעת המעיל בדרך,
יש לך תגובה על כך שמריון הות'ורן טענה שאת מעתיקנית גדולה?
מה?
אומרים שחיקוי הוא החנופה הכנה ביותר.
אבל במקרה של הרייט,
הייתי שמחה יותר אם היא הייתה מפסיקה לנסות להיות אני
ומתחילה לנסות להיות היא עצמה.
יש שאלות?
סליחה.
אנחנו מטפלים בזה. ממש סליחה.
מריון, את יכולה להגיד לנו למה המעיל הוא כל כך את?
יש צורך להוסיף?
אז למה המעיל שלך הוא את? אם יורשה לי לשאול.
הוא אני כי יש לו כיס סודי למחברת שלי.
יש לו גם כיסי צד עמוקים במיוחד
שמושלמים לאחסון של שטויות אקראיות שאני מוצאת ברחוב.
הן כמו מוזיאון בכיס מעיל.
יש לי רק מעיל אחד, מריון, כי רק מעיל אחד הוא אני.
כמה מעילים יש לך?
אחד.
אחד? -נפטרתי מהאחרים.
זה מעיל של "סמית'רס אוף לונדון", הרייט.
- סמית'רס אוף לונדון -
החיפוש שלי תם.
וואו, זה מגניב. -כן, אני יודע.
"החיפוש שלי תם."
בטח יש לה מאה מעילים.
נכון. אנחנו רק צריכים הוכחה.
היי, הרייט. פינקי ואני רק רצינו להגיד לך שנצביע לך.
נמאס לנו מכך שמריון גורמת לנו להרגיש כמו טמבלים תמיד.
זה לא קרה באשמתנו.
לגמרי מעבר לשליטתנו.
תודה על הקולות שלכם, חברים.
הרייט, הרייט! -תפיצו את הבשורה.
היי, בנות.
חילקתי את כיתה ו' לקבוצות
כדי שנדע איך אנשים יצביעו.
ספורט הסביר שגוש הבוחרים של מריון מורכב משתי קבוצות.
יש את האנשים שרוצים להיות מריון הות'ורן.
כאילו, אני לא בדיוק רוצה להיות מריון.
היא היא ואני אני ו…
בסדר, אני רוצה להיות מריון.
גם אני רוצה להיות מריון.
הקבוצה השנייה מורכבת מאנשים שמפחדים ממריון הות'ורן.
אני מפחדת ממנה, כן, אבל פחות מהם.
וכאן יש את הבוחרים שעשויים להצביע לך.
יש את הילדה החדשה שלא יודעת כלום.
סליחה, מה קורה?
ויש את אלה שלא אכפת להם
כי הצבעה על מעיל, מה שזה לא יהיה, נראית להם מטומטמת.
מעיל זה מעיל. קר לך, אתה לובש אותו, חם לך. סוף סיפור.
ואחרונים חביבים הם הילדים שאין להם מה להפסיד.
תתמודדו עם זה!
מה עם בת' אלן?
היא נראית עצובה תמיד.
בטח נוכל להעביר אותה לצד שלנו. -כן, זה יהיה מעולה.
היא בטח יודעת כמה מעילים יש למריון באמת.
חבל שהיא תמיד עם מריון ורייצ'ל.
לא בשיעור התעמלות.
אני לא אוהבת לטפס על חבלים, אבל אני אוהבת לצלצל בפעמון.
זה מטופש קצת, אבל גם אני אוהבת את זה.
לא מטופש כמו עניין ההצבעה על המעיל, מה?
בת' אלן, אני זקוקה לעזרתך.
אני לא יכולה.
מה את עושה?
כמה מעילים יש למריון?
וולש, רק אחת על כל חבל!
אני כבר יורדת.
היא טוענת שיש לה רק אחד, אבל אני יודעת שזה לא נכון!
אני לא יכולה. היא תדע שאני אמרתי לך.
את לא צריכה להגיד דבר. רק אגיד מספר.
אם יש לה יותר, צלצלי בפעמון.
האם יש לה יותר מעשרה מעילים?
יותר מ-20 מעילים?
וולש!
בסדר!
תודה, בת' אלן. באמת.
שפשוף מחבל.
זה סיפור גדול, ביל. מריון לא דוברת אמת.
המקור שלי טוען שיש לה לפחות 20 מעילים.
אני מצטער, הרייט, אני עיתונאי.
אני צריך יותר הוכחות משני צלצולי פעמון.
אם ביל קילרוי צריך הוכחה, יש רק דרך אחת להשיג אותה.
אבל האם זה שווה את הסיכון?
אם מריון תתפוס אותי, היא תלשין להורים שלי בטוח.
הם יקרקעו אותי לכל החיים ויגרשו אותי למגדל כמו את רפונזל.
אבל אולי זה לא משנה.
אם את בת מזל מספיק למצוא מעיל שהוא באמת את,
אולי את רק צריכה להביט פנימה ולשאול את עצמך,
"מה ג'ק לונדון היה עושה?"
דומם כצל.
הנה זה.
אני רק צריכה זווית טובה יותר.
כמעט.
רק עוד קצת.
כשלתי נואשות במשימה שלי.
אבל כשראיתי את מבט המוות של מריון
חשבתי על האופן שבו היא התנהגה אל פינקי ווייטהד
ואל הילד עם הגרביים הסגולים.
וזה גרם לי לתהות אם אולי הצבעת המעיל לא עוסקת רק בי.
מאוחר, הרייט.
אני רק חושבת על כמה דברים.
את יכולה לחשוב עליהם גם בלי להיות במיטה כשאת לבושה במעיל החדש, היקר…
והקרוע שלך.
הרייט, הבטחתי להורים שלך שתשמרי על המעיל הזה.
זה לא קרע. זה סיפור.
סיפור?
סיפור שבו אני הופכת את העולם למקום בטוח לפינקי ולילד עם הגרביים הסגולים
ולכל מי שנמאס לו שמריון הות'ורן מתעמרת בו.
אני פשוט חייבת לעשות את זה.
רק תודיעי לי איך זה הסתיים.
אנחנו נודיע לה, נכון, מעיל?
יום שלישי שמח, בית הספר גרגורי.
הגיע הזמן להודעות הבוקר. מזג האוויר היום יישאר קריר
עם סיכוי לשלג קל נוסף אחר הצוהריים.
ארוחת הצוהריים היום היא…
רגע, לאן זה נעלם?
כן. כריכי בקר.
הציטוט מעורר ההשראה של היום הוא של הדמות של א"א מילן, כריסטופר רובין
שאמר, "אתה אמיץ משאתה מאמין…"
- ברוכים הבאים -
"חזק משאתה נראה
וחכם משאתה… חושב."
אסור לך להיות כאן.
זה מקרה חירום.
שלום, בית הספר גרגורי. כאן הרייט מ' וולש
עם הודעה מיוחדת לכיתה ו'.
מחר לא תצביעו רק בנוגע לשאלה מי תזכה ללבוש את המעיל, מריון או אני.
אתם תצביעו על חופש.
חופש ממריון שמתנהגת אלינו כמו אל טמבלים.
אבל יחד, יש לנו סיכוי להראות לה שאנחנו ראויים לכבוד.
חופש!
מעיל הטייסים הזה הוא אני, אבל גם אתם.
אנחנו יחד בסיפור הזה ואנחנו עושים את זה למען דבר אחד:
חופש!
הרייט, זה היה גדול כשאמרת…
לא אשתוק!
בסדר, אשתוק. סליחה.
שחררת אותי. -מה?
אני כבר לא מפחדת. אגיד את זה בקול רם.
מריון היא קוץ בתחת!
כי היא דלוקה על אח שלי, פיליפ.
הוא בכיתה ז' בסנט אלבנס. היא תמיד שואלת אותי עליו.
"האם יש לו חברה? מתי יום ההולדת שלו? אפשר לבוא?"
היא מנצלת אותי.
חופש!
זהו זה. זה קורה.
היי, הרייט. היי, קרי.
ספרתי את הקולות, אני חושב שבאמת יש לנו סיכוי מחר.
תראי.
מדהים.
ג'ייני, את חייבת לראות את זה.
למה? זה נגמר.
לא, אנחנו בתיקו. תראי.
הרגע קיבלתי את זה.
- המסיבה של מריון -
נחשי מי עורכת מסיבת טרום הצבעת מעיל גדולה אחרי הלימודים
לכל כיתה ו'?
היא מנסה לשחד את כולם. זה לא יעבוד.
זו מסיבת "הכן בננה ספליט בעצמך".
הבוחרים שלי ידעו שזה שוחד.
עם בר תוספות ללא תחתית.
מריון תבקש ממני להזמין את אחי. אני יודעת.
ואגיד, "לא, הרייט שחררה אותי."
לא. קרי, את חייבת ללכת,
ואת חייבת להזמין את פיליפ.
אני אהפוך אותו לנשק הסודי שלי.
הוא יהיה שם.
שלום, ילדים.
שלום, גברת הות'ורן.
היכנסו, היכנסו. הרשו לי לקחת את המעילים שלכם.
לאן תיקחי אותם?
הרייט מ' וולש. לא ציפיתי לפגוש אותך כאן.
אני לא יכולה לסרב לבר תוספות בלי תחתית.
לא, את לא יכולה.
היי, הרייט.
אלוהים אדירים, הוא כאן.
היי, פיליפ.
כל הכבוד שהבאת אותו לכאן.
הבטחתי לו את הבננה ספליט שלי.
אני יוצאת לדרך.
תן לי להראות לך את בר הגלידה.
מצאתי.
אתה רוצה הוכחה, ביל קילרוי? אתן לך הוכחה.
קרי אמרה לי שאתה אוהב מוזיקה,
אז רציתי שתראה את תיבת הנגינה החדשה שלי.
קיבלתי אותה כשזכיתי בתחרות כישרונות עירונית.
את זוכה בהרבה דברים.
שחייה, קשתות, התעמלות.
איות?
זכיתי במילה "אונומטופאה".
אני יכולה לאיית את זה. א-ו-נ-ו-מ-ט…
לא, י', לא, א'.
באותו הרגע
קלטתי את האמת בקרביים.
לעולם לא אנצח את מריון בשום דבר,
עד קץ הזמנים.
יש כאלה שנולדו להיות מושלמים.
אחרים נולדו להיות פחדנים שמתחבאים בארונות
ומנסים לצלם כמה מעילים מטופשים.
- פיליפ, מ' -
זה היה מכתב אהבה שמריון כתבה לפיליפ.
קלטתי שלקחתי את המעיל של מריון כשיצאתי מהמסיבה.
זו הייתה טעות תמימה,
אבל היא עשויה לשנות את מסלול ההיסטוריה.
הייתי רק צריכה לארגן מפגש סודי.
היי.
סליחה. הם היו בערמה גדולה, לקחתי את שלך בטעות.
את מחפשת את זה?
תחזירי לי את זה.
אני יכולה.
ואני יכולה גם להראות אותו ל… אני לא יודעת,
פיליפ?
לא, בבקשה. אעשה כל מה שאת רוצה.
אפרוש מהצבעת המעיל. ניצחת.
אחרי התרגיל המלוכלך שלך עם מסיבת הבננה ספליט,
אני צריכה לפרסם את זה בעיתון בית הספר.
אבל אני לא את.
בהצלחה בהצבעת המעיל היום.
באמת? אבל… חשבתי…
אני רוצה לנצח באמת.
בסופו של דבר, הצבעת המעיל לא הייתה קרובה בכלל.
בר תוספות בלי תחתית מנצח חופש בקלות.
ובכל זאת, היו כמה ניצחונות קטנים.
- הרייט -
חופש!
חופש.
- מעדנייה, פתוח -
היי, חכי.
מה?
אני רק רוצה להגיד… שאני מצטערת שאמרתי שאת מעתיקנית.
אין עוד מישהי כמוך, הרייט מ' וולש,
וסביר להניח שלעולם לא תהיה.
תודה.
ואני רק רוצה להגיד שמישהו ינצח אותך יום אחד
ואני מקווה שזו תהיה אני.
תמשיכי לקוות.
תשמעי, חשבתי לעצמי,
אין סיבה שלא נלבש את המעיל שתינו.
לא נראה לי שזה יפריע ל"סמית'רס אוף לונדון".
- סמית'רס אוף לונדון -
באמת?
לרגע חשבתי שאולי מתחיל עידן חדש.
עידן ה"הרייט ומריון לא נעשות חברות או משהו,
אבל עדיין מסתדרות בקטע מוזר כלשהו".
אבל כשהגעתי לבית הספר ביום שלמחרת,
זו הייתה כמעט הקלה לגלות שמריון נותרה מריון.
איפה מעיל הטייסים שלך?
הוא לא היה אני. לא כמו המעיל הזה.
הוא מפריז. שיקי מאוד, לא?
והמעיל שלך הוא לגמרי את. אני מבינה את זה עכשיו.
הוא קרוע, הוא מלוכלך, איבדת כפתור.
זה בלגן שלם.
המעיל שלי לא היה בלגן שלם. הוא היה סיפור.
ורציתי מאוד לגלות כבר את המקומות החדשים שהוא ייקח אותי אליהם
ואת הדברים החדשים שאזכה לכתוב עליהם.
"אני רק רוצה להיות אתה רק רוצה להיות
אנחנו רק רוצים להיות
אני לא רוצה אתה לא רוצה
אנחנו לא רוצים שיגידו לנו מה לעשות
ואני משתדלת להיטיב עשות בשכונה
אני מחייכת יפה
ושואפת להגיד את האמת
אני רק רוצה להיות אתה רק רוצה להיות
אנחנו רק רוצים להיות
אני לא רוצה אתה לא רוצה
אנחנו לא רוצים שיגידו לנו מה לעשות
אהיה מי שאהיה
האוטונומיה שלי
אני רק רוצה להיות אתה רק רוצה להיות
אנחנו רק רוצים להיות
לא, לא אסתפר
ואלבש מה שבא לי
אני אוהבת להיות מי שאני
אני לא רוצה אתה לא רוצה
אנחנו לא רוצים שיגידו לנו מה לעשות."
תרגום: אסף ראביד